Þingræður haldnar á Alþingi Íslendinga



Herra forseti. Fjvn. flytur á þskj. 168 hvorki meira né minna en 132 brtt., sumar með fjölda undirliða. Þegar komin er fram ósk um að bíða með atkvgr. um einn einasta lið til 3. umr., þá finnst mér að fjvn. geti ákaflega vel fallist á það og þurfi ekki að sækja það fast að atkvgr. fari fram nú. Ég vil eindregið beina því til fjvn.-manna að sýna þá sanngirni að fallast á þessa frestun.



Herra forseti. Þegar þessi brtt. var borin upp í fjvn., þá stóð ég í þeirri meiningu að um það hefði orðið samkomulag hjá þm. Suðurl. að gera þessa breytingu á þeim till. sem lágu fyrir í frv. Þessi till. var borin fram af meiri hl. og hún er hér flutt af hálfu fjvn. og þ. á m. mér, þannig að ég segi já. Hins vegar hefði ég talið að þetta mál hefði verið hægt að taka upp í n. og sjá til þess, að það yrði rætt þar á fundum seinna í vikunni.



Herra forseti. Með vísun til fyrirvara hv. þm. Ellerts B. Schram segi ég já.



Herra forseti. Eins og fram kom í fyrirvara þeim sem við fulltrúar Alþfl. í fjvn. gerðum, kann svo að fara að þær till., sem nú er verið að afgreiða, þarfnist endurskoðunar varðandi skoðun þess frv. til l. um jafnvægisstefnu í efnahagsmálum o.fl. sem Alþfl. hefur lagt fram í ríkisstj., en hluti þess frv. fjallar um ríkisfjármálin. Þm. Alþfl. taka allir undir þann fyrirvara við þessa atkvgr. Afstaða þeirra til afgreiðslu 4. gr. fjárl. svo og annarra greina frv., sem afgreiddar verða nú í lok 2. umr., er með hliðsjón af þessum fyrirvara. Ég ítreka þetta sjónarmið okkar Alþfl.-manna og segi já.



Herra forseti. Það er þokkalegt að þurfa að styðjast við atfylgi svona kóna. Ég segi já.



Herra forseti. Með vísan til.grg. samstarfsmannanna, hv. þm. Sighvats Björgvinssonar og Stefáns Jónssonar, sé ég engan tilgang í að skipta mér af þessu og Sverrir Hermannsson greiðir ekki atkv.



Herra forseti. Ég lít svo á, að ég hafi ekki verið kosinn á þing til þess eins að styðja Stefán Jónsson til þeirra verka sem hann kann að vilja vinna. Ég segi já með sama fyrirvara og Sighvatur Björgvinsson.



Herra forseti. Meðferð frv. til fjárl. fyrir árið 1979 er á marga lund með alveg óvenjulegum hætti. Fulltrúar eins stjórnarflokksins, Alþfl., í fjvn. skrifuðu undir nál. með fyrirvara. Alþfl. hefur lýst yfir að þm. hans vilji ekki að fjárlagafrv. og tekjuöflunarfrv., sem eru því nátengd, verði afgreidd fyrr en Alþb. og Framsfl. hafi tekið afstöðu til till. Alþfl. um jafnvægisstefnu o.fl. Það liggur því ekki fyrir á þessari stundu, hvort fjárlagafrv. nýtur stuðnings meiri hl. alþm. Þm. Sjálfstfl. telja skylt að vekja athygli á þessum einstæðu vinnubrögðum stjórnarflokkanna og munu ekki taka þátt í atkvgr. um að vísa frv. til 3. umr.



Herra forseti. Eins og fram hefur komið óskaði Alþfl. eftir því, að 2. umr. færi ekki fram að svo stöddu, á meðan fjallað væri um frv. til l. um jafnvægisstefnu í efnahagsmálum o.fl. Á hinn bóginn er á það að líta, að umr. hafði að öllu leyti verið undirbúin, þ. á m. með þátttöku okkar fulltrúa, og er aðeins fólgin í þinglegri meðferð á afgreiðslum fjvn, sem samkomulag hafði orðið um. Alþfl. vildi ekki koma í veg fyrir að þingstörf gætu gengið eðlilega og beitti sér því ekki gegn því, að umr. gæti farið fram og till. fjvn. fengið eðlilega þingmeðferð. Ég ítreka nú við 2. umr., að hér fer ekki fram endanleg afstaða til fjárlagafrv. Við Alþfl.-menn munum standa við þá afstöðu okkar að greiða frv. veg þannig að það fái þinglega meðferð, m.a. að koma því til 3. umr. Við atkvgr. í lok 3. umr. verður hins vegar tekin endanleg afstaða til málsins. Herra forseti. Ég hafði óskað eftir nafnakalli um að vísa frv. til 3 umr. til að gera grein fyrir þessari afstöðu þingflokks Alþfl., en ég fell frá þeirri ósk.